title: Регламент за изпълнение (ЕС) 2017/1901 на Комисията от 18 октомври 2017 година за вписване на наименование в регистъра на защитените наименования за произход и защитените географски указания [Danbo (ЗГУ)]

text:
               19.10.2017

               BG

               Официален вестник на Европейския съюз

               L 269/10

         РЕГЛАМЕНТ ЗА ИЗПЪЛНЕНИЕ (ЕС) 2017/1901 НА КОМИСИЯТА
   от 18 октомври 2017 година
   за вписване на наименование в регистъра на защитените наименования за произход и защитените географски указания [Danbo (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 подаденото от Дания заявление за регистрация на наименованието „Danbo“ като защитено географско указание (ЗГУ) бе публикувано в Официален вестник на Европейския съюз
                   (3).

               (3)

               Възражения срещу регистрацията бяха подадени в съответствие с член 7, параграф 2 от Регламент (ЕО) № 510/2006 от Австрия, Аржентина заедно със Centro de la Industria Lechera (Аржентинска федерация на млечната промишленост), Австралия заедно с Dairy Australia (Австралийска федерация на млечната промишленост), Нова Зеландия заедно с Dairy Companies Association of New Zealand (Новозеландска асоциация на млекопреработвателните предприятия), Уругвай, Службата на търговския представител на Съединените щати (Office of the United States Trade Representative) и Консорциума за общите наименования на храните (Consortium for Common Food Names) на Съединените щати. Тези възражения бяха счетени за допустими по член 7, параграф 3 от посочения регламент, с изключение на възражението от Австрия, което не бе получено в определения срок.

               (4)

               Възраженията се отнасят до неспазване на условията по член 2 от Регламент (ЕО) № 510/2006, заменен с член 5 от Регламент (ЕС) № 1151/2012, като по-специално се твърди, че „Danbo“ не притежава специфично качество, репутация или други характеристики, които произтичат от географския произход. В тях се твърди също, че наименованието „Danbo“ не отговаря на изискванията за традиционно негеографско наименование и че не съществуват извънредни обстоятелства, които биха обосновали определянето на цялата територия на Дания като определен географски район. Във възраженията се твърди още, че наименованието „Danbo“ се е превърнало в родово наименование по смисъла на член 3, параграф 1 от Регламент (ЕО) № 510/2006, заменен с член 6, параграф 1 и член 41 от Регламент (ЕС) № 1151/2012. В това отношение в тях се изтъква, че спрямо „Danbo“ се прилага стандарт от Кодекс алиментариус от 1966 г., както и че „Danbo“ е включен в приложение Б към Конвенцията от Стреза от 1951 г. Родовият характер на наименованието се доказва от факта, че за „Danbo“ има и отделна тарифна линия. Освен това във възраженията се посочва значението на производството и консумацията на „Danbo“ в няколко държави от ЕС и извън ЕС, като някои от тях имат специален правен стандарт за него.

               (5)

               В съответствие с член 7, параграф 5 от Регламент (ЕО) № 510/2006 с писма от 18 септември 2012 г. Комисията прикани заинтересованите страни да започнат подходящ вид консултации.

               (6)

               Като се има предвид, че в рамките на определения срок не беше постигнато съгласие, Комисията следва да приеме решение в съответствие с процедурата, посочена в член 52, параграф 3, буква б) от Регламент (ЕС) № 1151/2012.

               (7)

               Относно предполагаемото неспазване на условията по член 2 от Регламент (ЕО) № 510/2006, заменен с член 5 от Регламент (ЕС) № 1151/2012, по отношение на наименованието „Danbo“, следва да се отбележи, че в съответната действаща разпоредба не се разграничава държавата като изключителен случай на географско указание. Освен това вече не се изисква преценка дали „Danbo“ е „традиционно негеографско име“, или не. Всъщност заявлението за регистрация на „Danbo“ като ЗГУ е подадено въз основа на репутацията на продукта, която произтича от неговия географски произход по смисъла на член 5, параграф 2, буква б) от Регламент (ЕС) № 1151/2012 и която е подробно описана в публикувания единен документ и в спецификацията на продукта. Възразяващите страни не представиха валидни основания за оспорване на това описание.

               (8)

               Възразяващите страни представиха няколко доказателства, за които се твърди, че доказват родовия характер на въпросното наименование. Съществуването на отделен стандарт от Кодекс алиментариус обаче, както и включването на „Danbo“ в приложение Б към Конвенцията от Стреза не означават, че посоченото наименование е станало родово ipso facto. Както посочва Съдът в своята постоянна съдебна практика, тарифните кодове са свързани с митнически въпроси и поради това не са относими към правата върху интелектуалната собственост. Освен това представените ограничени данни, по-специално относно производството на „Danbo“ извън Европейския съюз, не са относими, като се има предвид принципът на териториалност, залегнал в Регламент (ЕС) № 1151/2012, според който евентуалният родов характер на дадено наименование следва да се оценява по отношение на територията на ЕС. Възприемането на това понятие извън Европейския съюз и евентуалното съществуване на свързани с него регулаторни производствени стандарти в трети държави не се считат за относими към настоящото решение.

               (9)

               При процедурата по предявяване на възражения не бяха представени доказателства за вноса на такова сирене от трети държави в Европейския съюз. Вследствие на това няма основания да се предостави преходен период по член 15, параграф 1 от Регламент (ЕС) № 1151/2012 на конкретни производители в трети държави.

               (10)

               Връзката между Дания и „Danbo“ се основава на репутацията. Дания представи голям брой специализирани публикации и справочни материали, които доказват съществуването на основаваща се на репутацията връзка между Дания и „Danbo“. Репутацията на „Danbo“ се потвърждава също и от неговото участие в национални и международни изложения и конкурси и от спечелените многобройни награди.

               (11)

               По отношение на територията на ЕС „Danbo“ се произвежда главно в Дания и се предлага главно на датския пазар.

               (12)

               Дания представи неоспорими доказателства, че консумацията и познаването на „Danbo“ са силно концентрирани в Дания и че огромното мнозинство от датските потребители признават трайната му връзка с Дания. Това сирене е твърде слабо познато извън Дания. При такова непознаване не може да се счита, че „Danbo“ е родово наименование.

               (13)

               С оглед на гореизложеното наименованието „Danbo“ следва да бъде вписано в „Регистъра на защитените наименования за произход и защитените географски указания“.

               (14)

               Мерките, предвидени в настоящия регламент, са в съответствие със становището на Комитета по качеството на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Danbo“ (ЗГУ).
   Наименованието по първа алинея се използва за идентифициране на продукт от клас 1.3. Сирена от приложение XI към Регламент за изпълнение (ЕС) № 668/2014 на Комисията (4).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 октомври 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 29, 2.2.2012 г., стр. 14.

      (4)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 414/2013 на Комисията от 6 май 2013 година за установяване на процедурата за разрешаване на идентични биоциди в съответствие с Регламент (ЕС) № 528/2012 на Европейския парламент и на Съвета  текст от значение за ЕИП

text:
               7.5.2013

               BG

               Официален вестник на Европейския съюз

               L 125/4

         РЕГЛАМЕНТ ЗА ИЗПЪЛНЕНИЕ (ЕС) № 414/2013 НА КОМИСИЯТА
   от 6 май 2013 година
   за установяване на процедурата за разрешаване на идентични биоциди в съответствие с Регламент (ЕС) № 528/2012 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 година относно предоставянето на пазара и употребата на биоциди (1), и по-специално член 17, параграф 7 от него,
   като има предвид, че:

               (1)

               С Регламент (ЕС) № 528/2012 се определят процедурите за подаване на заявление за кандидатстване и за издаване на разрешение за биоциди.

               (2)

               Когато пред един и същ приемащ компетентен орган или пред Агенцията се подават заявленията за две или повече разрешения за биоциди с едни и същи характеристики, разрешенията могат да бъдат издадени въз основа на оценката на един единствен продукт и сравнителна оценка, според случая. Следователно е целесъобразно да се предвиди подходяща процедура за издаване на разрешение в тези случаи.

               (3)

               Условията във връзка с предлагането на пазара и употребата на даден биоцид следва да се основават на направената оценка на продукта. Следователно е уместно да се изисква биоцидни продукти, разрешени в съответствие с настоящия регламент, да бъдат одобрявани при същите условия, както и оценените биоциди, с които са свързани, с изключение на елементите, по които продуктите се различават.

               (4)

               Тъй като с настоящия регламент се уточнява процедура, предвидена в Регламент (ЕС) № 528/2012, който ще се прилага от 1 септември 2013 г., настоящият регламент също следва да се прилага от тази дата.

               (5)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент се установява процедурата, която се прилага, когато се иска разрешение за продукт, който е един и същ („идентичен продукт“) с друг биоциден продукт или група продукти, които са били разрешени или регистрирани в съответствие с Директива 98/8/ЕО на Европейския парламент и на Съвета (2) или Регламент (ЕС) № 528/2012 или за които е подадено заявление за такава регистрация или разрешение („съответен референтен продукт“), по отношение на цялата актуална информация, представена във връзка с издаването на разрешение или регистрацията, с изключение на информацията, която може да подлежи на административна промяна в съответствие с Регламент за изпълнение (ЕС) № 354/2013 на Комисията от 18 април 2013 година относно измененията на биоциди, разрешени по реда на Регламент (ЕС) № 528/2012 на Европейския парламент и на Съвета (3).
   Член 2
   Съдържание на заявленията
   Чрез дерогация от член 20, параграф 1 от Регламент (ЕС) № 528/2012 и изискванията относно информацията по член 43, параграф 1 от него заявлението за издаване на разрешение за идентичен продукт съдържа следната информация:

               а)

               номера на разрешението или за съответните референтни продукти, които все още не са одобрени — заведения в Регистъра за биоциди номер на заявлението на съответния референтен продукт;

               б)

               посочване на предложените разлики между идентичния продукт и съответния референтен продукт и доказателство, че продуктите са идентични във всеки друг аспект;

               в)

               когато това се изисква от член 59, параграф 1 от Регламент (ЕС) № 528/2012 — писма за достъп до всички данни в подкрепа на разрешението на съответния референтен продукт;

               г)

               проект на резюме на биоцидните характеристики на идентичния продукт.

         Член 3
   Подаване и оценка на заявленията за издаване на национално разрешение
   1.   Когато съответния референтен продукт е одобрен по силата на национално разрешение или за него се изисква да се подаде заявление за издаване на такова разрешение, заявленията за разрешение на идентичен продукт се подават в съответствие с член 29, параграф 1 от Регламент (ЕС) № 528/2012 до компетентния орган, който е издал или е получил заявление за издаване на национално разрешение за съответния референтен продукт.
   2.   Чрез дерогация от разпоредбите на член 29, параграфи 2 и 4 от Регламент (ЕС) № 528/2012 компетентният орган валидира заявлението в срок от 30 дни от получаването му, при условие че е предоставена информацията, посочена в член 2.
   Валидирането включва проверка дали предложените разлики между идентичния продукт и съответния референтен продукт засягат само информация, която може да подлежи на административна промяна в съответствие с Регламент за изпълнение (ЕС) № 354/2013 на Комисията.
   Член 4
   Подаване и валидиране на заявленията за издаване на разрешение на Съюза
   1.   Когато съответния референтен продукт е одобрен по силата на разрешение на Съюза или за него се изисква да се подаде заявление за издаване на такова разрешение, заявленията за разрешение на идентичния продукт се подават до Агенцията в съответствие с член 43, параграф 1 от Регламент (ЕС) № 528/2012.
   2.   Заявлението обаче не включва потвърждение, че биоцидът ще отговаря на сходни условия за използване в целия Съюз, нито позоваване на оценяващ компетентен орган.
   3.   За целите на прилагането на настоящия член, член 43, параграф 2 от Регламент (ЕС) № 528/2012 се тълкува в смисъл, че Агенцията е задължена да информира единствено заявителя.
   4.   Чрез дерогация от първа и втора алинея на член 43, параграф 3 от Регламент (ЕС) № 528/2012 Агенцията валидира заявлението в срок от 30 дни от приемането му, при условие че е предоставена информацията, посочена в член 2.
   5.   Валидирането включва проверка дали предложените разлики между идентичния продукт и съответния референтен продукт засягат само информация, която може да подлежи на административна промяна в съответствие с Регламент за изпълнение (ЕС) № 354/2013.
   6.   За целите на прилагането на настоящия член всички позовавания на оценяващия компетентен орган в член 43, параграф 3, трета алинея и в член 43, параграфи 4 и 5 от Регламент (ЕС) № 528/2012 се тълкуват като позовавания на Агенцията.
   Член 5
   Оценка и решение във връзка със заявленията за национално разрешение
   Чрез дерогация от разпоредбите на член 30 от Регламент (ЕС) № 528/2012 компетентният орган решава дали да издаде или откаже разрешение на идентичен продукт в съответствие с член 19 от посочения регламент в срок от 60 дни след валидиране на заявлението в съответствие с член 3, или, когато е приложимо, от последващата дата на приемане на решението относно съответния референтен продукт.
   Член 6
   Оценка и решение във връзка със заявленията за разрешение на Съюза
   1.   Чрез дерогация от член 44, параграфи 1, 2 и 3 от Регламент (ЕС) № 528/2012 приемащият компетентен орган изготвя и представя пред Комисията становище относно заявлението в срок от 30 дни след валидиране на заявление в съответствие с член 4 от настоящия регламент, или, когато това е приложимо, на последващата дата на представяне на становище относно съответния референтен продукт в съответствие с член 44, параграф 3 от Регламент (ЕС) № 528/2012.
   2.   В случай че Агенцията препоръча издаването на разрешение за съответния биоцид, становището съдържа най-малко следните елементи:

               а)

               становище за това дали са изпълнени условията, предвидени в член 19 от Регламент (ЕС) № 528/2012, и проект на резюме на биоцидните характеристики на продукта, както е посочено в член 22, параграф 2 от същия регламент;

               б)

               според случая, подробности относно условията, които следва да се наложат за предоставянето на пазара или за употребата на биоцида.

         Член 7
   Разрешения и промени на идентични продукти
   1.   Номерът на разрешение на идентичния продукт е различен от номера на съответния референтен продукт.
   Във всяко друго отношение съдържанието на разрешението на идентичния продукт е еднакво с това на съответния референтен продукт, с изключение на информацията, по отношение на която продуктите се различават. В Регистъра за биоциди е показана връзката между идентичните продукти и съответните референтни продукти.
   2.   За промените в даден идентичен продукт или в съответния референтен продукт се съобщава или се подава заявление в съответствие с Регламент за изпълнение (ЕС) № 354/2013, независимо една от друга.
   Разрешенията за идентичен продукт или за съответния референтен продукт могат да бъдат променяни или отменяни независимо едно от друго.
   При оценката на предложената промяна в идентичния продукт или в съответния референтен продукт получилият заявлението компетентен орган или по целесъобразност Агенцията разглежда уместността на отмяната или изменението на разрешението на други продукти, с които съответният продукт е свързан в Регистъра за биоциди, както е посочено във втората алинея на параграф 1.
   Член 8
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 септември 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 май 2013 година.

            За Комисията

            Председател

         José Manuel BARROSO

      (1)  ОВ L 167, 27.6.2012 г., стр. 1.

      (2)  ОВ L 123, 24.4.1998 г., стр. 1.

      (3)  ОВ L 109, 19.4.2013 г., стр. 4.


title: Регламент за изпълнение (ЕС) 2016/1435 на Комисията от 29 август 2016 година за установяване на стандартни стойности при внос с цел определяне на входната цена на някои плодове и зеленчуци

text:
               30.8.2016

               BG

               Официален вестник на Европейския съюз

               L 233/4

         РЕГЛАМЕНТ ЗА ИЗПЪЛНЕНИЕ (ЕС) 2016/1435 НА КОМИСИЯТА
   от 29 август 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 август 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AR

                  186,0

                  MA

                  155,2

                  ZZ

                  170,6

                  0707 00 05

                  TR

                  172,1

                  ZZ

                  172,1

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  192,3

                  CL

                  143,1

                  TR

                  156,0

                  UY

                  138,9

                  ZA

                  169,5

                  ZZ

                  160,0

                  0806 10 10

                  EG

                  230,9

                  TR

                  132,4

                  ZZ

                  181,7

                  0808 10 80

                  AR

                  120,9

                  BR

                  106,9

                  CL

                  145,6

                  NZ

                  152,8

                  UY

                  93,1

                  ZA

                  93,9

                  ZZ

                  118,9

                  0808 30 90

                  AR

                  93,2

                  CL

                  101,2

                  TR

                  139,2

                  ZA

                  110,5

                  ZZ

                  111,0

                  0809 30 10 , 0809 30 90

                  TR

                  130,7

                  ZZ

                  130,7

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 317/2012 на Комисията от 12 април 2012 година за установяване на стандартни стойности при внос с цел определяне на входната цена на някои плодове и зеленчуци

text:
               13.4.2012

               BG

               Официален вестник на Европейския съюз

               L 103/45

         РЕГЛАМЕНТ ЗА ИЗПЪЛНЕНИЕ (ЕС) № 317/2012 НА КОМИСИЯТА
   от 12 април 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 април 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  49,6

                  TN

                  107,6

                  TR

                  116,0

                  ZZ

                  91,1

                  0707 00 05

                  TR

                  155,7

                  ZZ

                  155,7

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  80,0

                  TR

                  119,5

                  ZZ

                  99,8

                  0805 10 20

                  EG

                  52,3

                  IL

                  92,6

                  MA

                  47,6

                  TN

                  54,7

                  TR

                  61,6

                  ZA

                  34,5

                  ZZ

                  57,2

                  0805 50 10

                  TR

                  57,2

                  ZZ

                  57,2

                  0808 10 80

                  AR

                  92,1

                  BR

                  84,7

                  CA

                  121,8

                  CL

                  105,5

                  CN

                  112,5

                  MK

                  31,8

                  US

                  179,8

                  ZA

                  156,2

                  ZZ

                  110,6

                  0808 30 90

                  AR

                  91,8

                  CL

                  121,5

                  CN

                  77,5

                  US

                  107,0

                  UY

                  67,7

                  ZA

                  113,4

                  ZZ

                  96,5

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2017/1479 на Комисията от 16 август 2017 година за изменение на Регламент за изпълнение (ЕС) 2016/1240 по отношение на пласирането на интервенционните запаси по схемата за разпределяне на храна за най-нуждаещите се лица

text:
                  17.8.2017

                  BG

                  Официален вестник на Европейския съюз

                  L 211/10

            РЕГЛАМЕНТ ЗА ИЗПЪЛНЕНИЕ (ЕС) 2017/1479 НА КОМИСИЯТА
      от 16 август 2017 година
      за изменение на Регламент за изпълнение (ЕС) 2016/1240 по отношение на пласирането на интервенционните запаси по схемата за разпределяне на храна за най-нуждаещите се лица
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 20, буква и) от него,
      като има предвид, че:

                  (1)

                  В съответствие с член 16, параграф 2 от Регламент (ЕС) № 1308/2013 продуктите, изкупени при публична интервенция („интервенционните продукти“), могат да бъдат пласирани чрез предоставянето им на схемата за разпределяне на храна на най-нуждаещите се лица в Съюза („схемата“), както е установено в съответните правни актове на Съюза.

                  (2)

                  Съгласно член 23, параграф 4 от Регламент (ЕС) № 223/2014 на Европейския парламент и на Съвета (2) храните за разпределяне на най-нуждаещите се лица в Съюза могат да бъдат набавяни посредством използването, преработката или продажбата на интервенционни продукти, при условие че това е икономически най-благоприятният вариант и не води до неоправдано забавяне на доставката на хранителните продукти.

                  (3)

                  Делегиран регламент (ЕС) 2016/1238 на Комисията (3) съдържа разпоредби по отношение на внасянето на обезпечение при подаване на оферта или тръжно предложение за пласирането на интервенционни продукти по схемата, но Регламент за изпълнение (ЕС) 2016/1240 на Комисията (4) не съдържа подробни правила относно процедурите, свързани с предоставяните на схемата продукти.

                  (4)

                  Когато има налични интервенционни продукти и преобладаващите пазарни условия позволяват тяхното пласиране, Комисията следва да може да решава да предостави тези продукти на схемата. За тази цел Комисията следва да определя количеството за предоставяне, а държавите членки, които желаят да получат част от предоставеното количество — да подават искане.

                  (5)

                  Когато общото поискано количество надвишава общото налично количество, продуктите следва да се разпределят пропорционално на поисканите количества. Последващото разпределяне на наличните партиди между държавите членки следва да се извършва в съответствие с критерии, които се определят от Комисията във връзка с местонахождението на продуктите.

                  (6)

                  Тъй като интервенционните продукти могат да бъдат с различно естество и да имат различни характеристики, най-подходящите и ефикасни начини за пласирането им за целите на схемата може да са различни. Поради това е необходимо да бъдат определени съответните процедурни правила, включително някои срокове.

                  (7)

                  Освен използването или преработката на интервенционните продукти, ефикасен вариант може да бъде продажбата чрез търгове, организирани от държавите членки, на които е разпределена част от предоставеното за схемата количество. Следва да се определят специални правила относно продажбата чрез такива търгове. С цел да не се допуснат смущения на съответните пазари при продажба чрез търгове, е целесъобразно да се определи минимална цена, под която не могат да се приемат оферти.

                  (8)

                  Поради това Регламент за изпълнение (ЕС) 2016/1240 следва да бъде съответно изменен.

                  (9)

                  Мерките, предвидени в настоящия регламент, са в съответствие със становището на Комитета за общата организация на селскостопанските пазари,

            ПРИЕ НАСТОЯЩИЯ РЕГЛАМЕНТ:
      Член 1
      Регламент за изпълнение (ЕС) 2016/1240 се изменя, както следва:

                  1)

                  В дял II се добавя следната глава IV:
                  „ГЛАВА IV

                        Пласиране на интервенционни продукти по схемата за разпределяне на храна на най-нуждаещите се лица в Съюза

                  Член 38а
                  Предоставяне на интервенционни продукти на схемата
                  1.   Комисията може да предоставя интервенционни продукти на схемата за разпределяне на храна на най-нуждаещите се лица в Съюза, посочена в член 16, параграф 2 от Регламент (ЕС) № 1308/2013 („схемата“), посредством регламент за изпълнение, приет в съответствие с процедурата, посочена в член 229, параграф 2 от същия регламент.
                  2.   Регламентът за изпълнение, посочен в параграф 1, съдържа по-специално следната информация:

                              а)

                              вид и количество на продуктите, които се предоставят на схемата;

                              б)

                              местонахождение на предоставяните на схемата продукти и критерии за разпределяне на наличните партиди между съответните държави членки въз основа на тяхното местонахождение;

                              в)

                              начин на пласиране на продуктите в съответствие с член 23, параграф 4, втора алинея от Регламент (ЕС) № 223/2014 на Европейския парламент и на Съвета (*1) (пряка употреба, преработка или продажба), за да бъдат предоставени на схемата по начин, който е икономически най-благоприятният вариант с оглед на естеството и характеристиките на продуктите;

                              г)

                              когато продуктите са предназначени за продажба в съответствие с член 38б от настоящия регламент — размерът на обезпечението, което трябва да се внесе в съответствие с член 4, буква а) от Делегиран регламент (ЕС) 2016/1238, и цената, под която не могат да се продават продуктите.

                        3.   Държавите членки, които желаят да им бъде разпределено част от количеството или цялото количество, посочено в параграф 2, буква а), подават искане до Комисията в срок от 10 работни дни след публикуването на регламента за изпълнение, посочен в параграф 1. В това искане се посочват видът и количеството (в тонове) на искания продукт. Поисканото от една държава членка количество не може да надвишава количеството, посочено в параграф 2, буква а).
                  4.   В срок от 20 работни дни след публикуването на регламента за изпълнение, посочен в параграф 1, и без да прилага процедурата, посочена в член 229, параграф 2 или 3 от Регламент (ЕС) № 1308/2013, Комисията приема регламент за изпълнение, с който:

                              а)

                              разпределя количество на всяка държава членка, която е подала искане;

                              б)

                              посочва местонахождението на наличните партиди, разпределени на съответните държави членки в съответствие с критериите, посочени в параграф 2, буква б).

                        За целите на първа алинея, буква а), когато общото количество, поискано от държавите членки, надвишава количеството, посочено в параграф 2, буква а), на съответните държави членки се разпределя количество, пропорционално на поисканото от тях количество.
                  5.   Когато разпределеното на една държава членка количество е с 50 % по-малко от поисканото количество, държавата членка може да откаже разпределеното ѝ количество, като уведоми Комисията за решението си в срок от 10 работни дни след публикуването на регламента за изпълнение, с който са били разпределени продуктите. Тези продукти престават да са налични за предоставяне на схемата в рамките на съответния регламент за изпълнение.
                  Член 38б
                  Продажба на интервенционните продукти, предоставени на схемата
                  1.   Когато в регламента за изпълнение, посочен в член 38а, параграф 1, се предвижда, че предоставените на схемата продукти трябва да бъдат пласирани чрез продажба, се прилагат параграфи 2—7 от настоящия член.
                  2.   В срок от 40 работни дни след публикуването на регламента за изпълнение, с който са били разпределени продуктите, разплащателната агенция на държавата членка, на която са разпределени продукти в съответствие с член 38а, параграф 4, открива тръжна процедура за продажба на продуктите.
                  Когато на държава членка са разпределени продукти, които се държат от разплащателната агенция на друга държава членка, разплащателната агенция, която държи продуктите, предоставя на продаващата продуктите разплащателна агенция информацията, посочена в член 29, параграф 2, букви г) — ж), в срок от 10 работни дни след публикуването на регламента за изпълнение, с който са били разпределени продуктите.
                  3.   Когато разплащателната агенция на държава членка, на която са разпределени продукти, държани от разплащателната агенция на друга държава членка, продаде всички или част от тези продукти, продаващата продуктите разплащателна агенция извършва плащане към разплащателната агенция, която държи продуктите, по счетоводната стойност, посочена в член 16, параграф 2 от Регламент (ЕС) № 1308/2013. Това плащане се извършва в срок от 4 работни дни след получаване на извършеното от оператор плащане на сумата, съответстваща на неговата оферта. Разплащателната агенция, която държи продуктите, издава заповедта за изтегляне, посочена в член 37 от настоящия регламент, в срок от 5 работни дни след получаване на плащането от продаващата продуктите разплащателна агенция.
                  4.   В срок от 10 работни дни след получаване на извършеното от оператор плащане на сумата, съответстваща на неговата оферта, продаващата продуктите разплащателна агенция превежда разликата между продажната цена и счетоводната стойност на продуктите, умножена по продаденото количество, на органа, в чиято полза се извършват плащания от Комисията съгласно Регламент (ЕС) № 223/2014. Съответната преведена сума се използва за финансиране на закупуването и разпределянето на храна на най-нуждаещите се лица, в допълнение към вече наличните ресурси по оперативната програма.
                  5.   Всички административни разходи, свързани с продажбата на продуктите, се поемат от продаващата продуктите разплащателна агенция.
                  6.   По отношение на тръжните процедури, открити от разплащателна агенция в съответствие с параграф 2 от настоящия член, се прилагат глава II от Делегиран регламент (ЕС) 2016/1238 и дял II, глава III от настоящия регламент, с изключение на член 28, параграф 2, член 29, параграф 2, буква б), член 30, параграф 1, букви а) и д), член 31, член 32, параграф 2, член 33, параграф 2, втора алинея и член 36 от настоящия регламент. По отношение на съответното решение на държавата членка се прилагат mutatis mutandis член 32, параграф 1 и член 33, параграф 3. За целите на член 30, параграф 1, буква ж), под размер на обезпечението, предвидено в регламента за изпълнение за откриване на продажбата, се разбира размерът на обезпечението, предвидено в регламента за изпълнение, посочен в член 38а, параграф 1.
                  7.   Когато всички или част от продуктите, разпределени на държава членка, не са продадени в срок от 5 месеца след публикуването на регламента за изпълнение, с който те са били разпределени, тези продукти престават да са налични за предоставяне в рамките на съответния регламент за изпълнение.

                     (*1)  Регламент (ЕС) № 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (ОВ L 72, 12.3.2014 г., стр. 1).“"

                  2)

                  В член 65, параграф 1, буква г) подточка ii) се заменя със следното:

                              „ii)

                              информация във връзка с продуктите, пласирани по схемата за разпределяне на храна на най-нуждаещите се лица, включително съответната сума (разликата между продажната цена и счетоводната стойност) и момента на превеждане на тази сума на органа, в чиято полза се извършват плащания от Комисията съгласно Регламент (ЕС) № 223/2014 в съответствие с член 38б, параграф 4 от настоящия регламент.“

            Член 2
      Настоящият регламент влиза в сила на седмия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 16 август 2017 година.

               За Комисията

               Председател

            Jean-Claude JUNCKER

         (1)  ОВ L 347, 20.12.2013 г., стр. 671.

         (2)  Регламент (ЕС) № 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (ОВ L 72, 12.3.2014 г., стр. 1).

         (3)  Делегиран регламент (ЕС) 2016/1238 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 15).

         (4)  Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 71).


title: Регламент за изпълнение (ЕС) № 26/2014 на Комисията от 13 януари 2014 година за установяване на стандартни стойности при внос с цел определяне на входната цена на някои плодове и зеленчуци

text:
               14.1.2014

               BG

               Официален вестник на Европейския съюз

               L 9/7

      РЕГЛАМЕНТ ЗА ИЗПЪЛНЕНИЕ (ЕС) № 26/2014 НА КОМИСИЯТА

   от 13 януари 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 януари 2014 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  78,9

                  MA

                  76,5

                  TN

                  97,0

                  TR

                  122,9

                  ZZ

                  93,8

                  0707 00 05

                  MA

                  158,2

                  TR

                  120,5

                  ZZ

                  139,4

                  0709 93 10

                  MA

                  65,7

                  TR

                  124,6

                  ZZ

                  95,2

                  0805 10 20

                  EG

                  58,6

                  MA

                  74,3

                  TR

                  82,3

                  ZA

                  57,9

                  ZZ

                  68,3

                  0805 20 10

                  IL

                  186,9

                  MA

                  66,8

                  ZZ

                  126,9

                  0805 20 30, 0805 20 50, 0805 20 70, 0805 20 90

                  IL

                  180,9

                  JM

                  93,8

                  MA

                  117,9

                  TR

                  82,5

                  ZZ

                  118,8

                  0805 50 10

                  EG

                  66,2

                  TR

                  74,2

                  ZZ

                  70,2

                  0808 10 80

                  CA

                  147,4

                  CN

                  110,7

                  MK

                  34,9

                  US

                  167,9

                  ZZ

                  115,2

                  0808 30 90

                  CN

                  53,4

                  TR

                  165,9

                  US

                  196,4

                  ZZ

                  138,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 801/2014 на Комисията от 24 юли 2014 година за определяне на сроковете и другите условия за изпълнение, свързани с механизма за отпускане на средства за програмата на Съюза за презаселване по линия на фонд „Убежище, миграция и интеграция“

text:
               25.7.2014

               BG

               Официален вестник на Европейския съюз

               L 219/19

         РЕГЛАМЕНТ ЗА ИЗПЪЛНЕНИЕ (ЕС) № 801/2014 НА КОМИСИЯТА
   от 24 юли 2014 година
   за определяне на сроковете и другите условия за изпълнение, свързани с механизма за отпускане на средства за програмата на Съюза за презаселване по линия на фонд „Убежище, миграция и интеграция“
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 516/2014 на Европейския парламент и на Съвета от 16 април 2014 г. за създаване на фонд „Убежище, миграция и интеграция“ (1), и по-специално член 17, параграф 8 от него,
   след консултации с Комитета за фондове „Убежище, миграция и интеграция“ и „Вътрешна сигурност“, създаден с член 59, параграф 1 от Регламент (ЕС) № 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (2),
   като има предвид, че:

               (1)

               В допълнение към сумите, отпуснати съгласно член 15, параграф 1, буква а) от Регламент (ЕС) № 516/2014, на всеки две години държавите членки получават допълнителна сума за всяко презаселено лице.

               (2)

               Следва да се уточнят периодите, които да се вземат предвид при изчисляването на допълнителната сума. Целесъобразно е да се определят три периода на презаселване, като за всеки от тях може да се отпусне допълнителна сума на дадена държава членка.

               (3)

               Ако през 2017 г. се окаже, че е необходимо през 2019 г. да се преразгледат общите за Съюза приоритети в областта на презаселването, посочени в член 17, параграф 2 от Регламент (ЕС) № 516/2014, третият период на презаселване от 2018 г. до 2020 г. може да бъде ограничен до 2018 г. и 2019 г. Ако това стане, настоящият регламент ще бъде изменен, за да се предвиди допълнителен период на презаселване за 2020 г.

               (4)

               За да може Комисията да определи допълнителната сума за презаселване, която ще бъде отпусната за всеки период на презаселване, е необходимо всяка държава членка да предаде на Комисията прогноза за броя лица, които планира да презасели през съответния период. Прогнозата следва да бъде предадена посредством електронната система за обмен на данни, създадена с член 2 от Регламент за изпълнение (ЕС) № 802/2014 на Комисията (3).

               (5)

               Съгласно Регламент (ЕС) № 516/2014 допълнителните суми за презаселване се отпускат на държавите членки за първи път в индивидуалните решения за финансиране, с които се одобряват националните им програми, посочени в член 14 от Регламент (ЕС) № 514/2014. За периода на презаселване, обхващащ 2014 и 2015 г., националните програми, които ще бъдат предадени на Комисията, следва да съдържат прогноза за броя лица, които държавата членка планира да презасели през този период. За останалите периоди на презаселване всяка държава членка следва да представи прогнозата си до 15 септември на годината, предшестваща съответния период на презаселване.

               (6)

               Допълнителната сума за презаселване, отпускана на всяка държава членка, се изчислява въз основа на прогноза за броя лица, които държавата членка планира да презасели. За да отговарят на изискванията за получаване на допълнителната сума, лицата следва да бъдат действително презаселени във времето от началото на съответния период на презаселване до шест месеца след края на този период.

               (7)

               За да получат допълнителната сума, която се изчислява въз основа на еднократна сума за всяко презаселено лице, държавите членки следва да уведомят Комисията за броя лица, отговарящи на изискванията за изплащане. Те следва да съхраняват доказателствата във връзка с лицата, отговарящи на изискванията за изплащане.

               (8)

               Обединеното кралство и Ирландия са обвързани от Регламент (ЕС) № 516/2014, вследствие на което са обвързани и от настоящия регламент.

               (9)

               Дания не е обвързана от Регламент (ЕС) № 516/2014, нито от настоящия регламент.

               (10)

               За да се даде възможност за бързо прилагане на мерките, предвидени в настоящия регламент, и за да не се забавя одобрението на националните програми, настоящият регламент следва да влезе в сила в деня след публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Отпускане на допълнителна сума за презаселени лица
   1.   За да получи допълнителна сума за презаселени лица, както е предвидено в член 17, параграф 1 от Регламент (ЕС) № 516/2014, всяка държава членка представя на Комисията прогноза за броя лица, които планира да презасели през всеки от посочените по-долу периоди:

               а)

               2014 и 2015 г.;

               б)

               2016 и 2017 г.;

               в)

               2018, 2019 и 2020 г.

         2.   Прогнозите съдържат броя лица, попадащи във всяка една от приоритетните категории и групи лица, определени в член 17, параграф 2 от Регламент (ЕС) № 516/2014. Те се предават посредством електронната система за обмен на данни, създадена с член 2 от Регламент за изпълнение (ЕС) № 802/2014, както следва:

               а)

               прогнозата за 2014 и 2015 г. се включва в националната програма на държавата членка, предадена в съответствие с член 14 от Регламент (ЕС) № 514/2014;

               б)

               прогнозата за 2016 и 2017 г. се предава до 15 септември 2015 г.;

               в)

               прогнозата за периода от 2018 до 2020 г. се предава до 15 септември 2017 г.

         3.   Комисията разглежда прогнозите и възможно най-скоро взема решение за допълнителните суми, които да бъдат отпуснати на всяка държава членка, както е посочено в член 17, параграф 9 от Регламент (ЕС) № 516/2014.
   Член 2
   Изпълнение на изискванията за допълнителна сума за презаселени лица и докладване
   1.   За да отговарят на изискванията за допълнителна сума, лицата трябва да бъдат действително презаселени във времето от началото на съответния период на презаселване до шест месеца след края на този период.
   Държавите членки съхраняват необходимата информация, за да се извърши правилна идентификация на презаселените лица и на датата на тяхното презаселване.
   За лицата, попадащи във всяка една от приоритетните категории и групи лица, определени в член 17, параграф 2 от Регламент (ЕС) № 516/2014, държавите членки също съхраняват доказателства, че те принадлежат към съответната категория или група лица.
   2.   Всяка държава членка, на която е била отпусната допълнителна сума за презаселване, посочва в годишните отчети, посочени в член 39 от Регламент (ЕС) № 514/2014, броя презаселени лица, отговарящи на изискванията за получаване на допълнителната сума, от които броя лица, попадащи във всяка една от приоритетните категории и групи лица, определени в член 17, параграф 2 от Регламент (ЕС) № 516/2014. Всяко презаселено лице може да бъде преброено само веднъж.
   Член 3
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 24 юли 2014 година.

            За Комисията

            Председател

         José Manuel BARROSO

      (1)  ОВ L 150, 20.5.2014 г., стр. 168.

      (2)  ОВ L 150, 20.5.2014 г., стр. 112.

      (3)  Регламент за изпълнение (ЕС) № 802/2014 на Комисията за установяване на модели за национални програми и за установяване на реда и условията на електронната система за обмен на данни между Комисията и държавите членки съгласно Регламент (ЕС) № 514/2014 за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (вж. страница 22 от настоящия брой на Официален вестник).


title: Регламент за изпълнение (ЕС) 2017/268 на Комисията от 14 февруари 2017 година относно класирането на някои стоки в Комбинираната номенклатура

text:
               17.2.2017

               BG

               Официален вестник на Европейския съюз

               L 40/1

         РЕГЛАМЕНТ ЗА ИЗПЪЛНЕНИЕ (ЕС) 2017/268 НА КОМИСИЯТА
   от 14 февруари 2017 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 февруари 2017 година.

            За Комисията,

            от името на председателя,

         Stephen QUEST

            Генерален директор

            Генерална дирекция „Данъчно облагане и митнически съюз“

      (1)  ОВ L 269, 10.10.2013 г., стр. 1.

      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      ПРИЛОЖЕНИЕ

                  Описание на стоките

                  Класиране (код по КН)

                  Основания

                  (1)

                  (2)

                  (3)

                  Продукт, представляващ бели таблетки със следния състав:

                              —

                              стевиолови гликозиди,

                              —

                              натриев карбонат,

                              —

                              натриев цитрат,

                              —

                              левцин.

                        200 таблетки (всяка по 56 mg), представени за продажба на дребно в кутия с джобни размери.
                  Продуктът има енергийна стойност 0,06 kcal на таблетка.

                  2106 90 92

                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 1, буква б) към глава 38 и текстовете на кодове по КН 2106 , 2106 90  и 2106 90 92 .
                  Съгласно забележка 1, буква б) към глава 38, продуктът не може да се смята за химически продукт от глава 38, защото съдържа вещества с хранителна стойност от вида, използван за производството на храни. За размера на хранителната стойност няма долна граница.
                  Стевиоловите гликозиди и левцинът се смятат за вещества с хранителна стойност (вж. също Обяснителните бележки към Хармонизираната система — ОБХС, в частта, отнасяща се до глава 38, общите положения, предпоследния параграф и параграфа преди него).
                  Продуктите (като таблетки), състоящи се от подсладител и хранително вещество, използвани за подсладяване, следва да се класират в позиция 2106  (вж. и ОБХС за позиция 2106 , т. 10).
                  Следователно продуктът трябва да се класира в позиция 2106  като хранителен продукт от код по КН 2106 90 92 .


title: Регламент за изпълнение (ЕС) 2015/1758 на Комисията от 28 септември 2015 година за одобряване на фолпет като съществуващо активно вещество за използване в биоциди за продуктови типове 7 и 9 (Текст от значение за ЕИП)

text:
               2.10.2015

               BG

               Официален вестник на Европейския съюз

               L 257/15

         РЕГЛАМЕНТ ЗА ИЗПЪЛНЕНИЕ (ЕС) 2015/1758 НА КОМИСИЯТА
   от 28 септември 2015 година
   за одобряване на фолпет като съществуващо активно вещество за използване в биоциди за продуктови типове 7 и 9
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Делегиран регламент (ЕС) № 1062/2014 на Комисията (2) е определен списък на съществуващите активни вещества, които трябва да бъдат оценени с оглед на евентуалното им одобряване за използване в биоциди.

               (2)

               Този списък включва фолпет.

               (3)

               Фолпет беше подложен на оценка съгласно член 16, параграф 2 от Директива 98/8/ЕО на Европейския парламент и на Съвета (3) с оглед на използването му в биоциди за продуктов тип 7 — „Консерванти за покрития“ и продуктов тип 9 — „Консерванти за влакна, кожа, гума и полимеризирани материали“, както са определени в приложение V към посочената директива, които отговарят съответно на продуктови типове 7 и 9, както са определени в приложение V към Регламент (ЕС) № 528/2012.

               (4)

               За оценяващ компетентен орган беше определена Италия и в съответствие с член 14, параграфи 4 и 6 от Регламент (ЕО) № 1451/2007 на Комисията (4) през юни 2011 г. тя представи на Комисията доклади за оценката, придружени с препоръки.

               (5)

               В съответствие с член 7, параграф 1, буква б) от Делегиран регламент (ЕС) № 1062/2014, на 17 юни 2014 г. Комитетът по биоцидите изготви становищата на Европейската агенция по химикалите, като взе предвид заключенията на оценяващия компетентен орган.

               (6)

               Съгласно тези становища може да се очаква, че биоцидите, които се използват за продуктови типове 7 и 9 и съдържат фолпет, отговарят на изискванията, посочени в член 5 от Директива 98/8/ЕО, ако са изпълнени определени условия, свързани с неговата употреба.

               (7)

               Поради това е целесъобразно фолпет да бъде одобрен за използване в биоциди за продуктови типове 7 и 9, при спазване на специалните условия, определени в приложението.

               (8)

               Тъй като фолпет отговаря на критериите за класифициране като кожен сенсибилизатор от категория 1, определени в приложение I към Регламент (ЕО) № 1272/2008 на Европейския парламент и на Съвета (5), третираните артикули, които са третирани с фолпет или включват фолпет, следва да бъдат подходящо етикетирани при пускане на пазара.

               (9)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (10)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Фолпет се одобрява като активно вещество за използване в биоциди за продуктови типове 7 и 9 при спазване на спецификациите и условията, определени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 септември 2015 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      (4)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).

      (5)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Фолпет

                  Наименование по IUPAC:
                  N-(трихлорометилтио)фталимид
                  ЕО №: 205-088-6
                  CAS №: 133-07-3

                  940 g/kg

                  1 октомври 2016 г.

                  30 септември 2026 г.

                  7

                  В оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията за биоциди зависят от изпълнението на следните условия:

                              1)

                              За промишлени ползватели се установяват процедури за безопасна работа и подходящи организационни мерки. В случаите, при които експозицията не може да бъде намалена до приемливо равнище с други средства, продуктите се използват с подходящи лични предпазни средства.

                              2)

                              Предвид рисковете за почвата, на етикетите и — когато има такива — на информационните листове за безопасност на продуктите, се посочва, че трябва да бъдат взети мерки за защита на почвата при нанасянето на приготвените смеси на открито с четка, с цел да се предотвратят изпускания и да се сведат до минимум емисиите в околната среда, освен ако може да бъде доказано, че рисковете може да бъдат намалени до приемливо равнище чрез други средства.

                              3)

                              Предвид рисковете за почвата, използването на продукти за консервиране на смеси, предназначени за пръскане на открито, не се разрешава, освен ако може да бъде доказано, че рисковете може да бъдат намалени до приемливо равнище.

                        Пускането на третирани артикули на пазара зависи от изпълнението на следното условие:
                  Лицето, отговорно за пускането на пазара на третиран артикул, който е третиран с фолпет или включва фолпет, е длъжно да осигури в етикета на третирания артикул да се съдържа информацията по член 58, параграф 3, втора алинея от Регламент (ЕС) № 528/2012.

                  9

                  В оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията за биоциди зависят от изпълнението на следното условие:
                  За промишлени ползватели се установяват процедури за безопасна работа и подходящи организационни мерки. В случаите, при които експозицията не може да бъде намалена до приемливо равнище с други средства, продуктите се използват с подходящи лични предпазни средства.
                  Пускането на третирани артикули на пазара зависи от изпълнението на следното условие:
                  Лицето, отговорно за пускането на пазара на третиран артикул, който е третиран с фолпет или включва фолпет, е длъжно да осигури в етикета на третирания артикул да се съдържа информацията по член 58, параграф 3, втора алинея от Регламент (ЕС) № 528/2012.

         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 16, параграф 2 от Директива 98/8/ЕО. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) 2015/629 на Комисията от 22 април 2015 година за вписване на наименование в регистъра на защитените наименования за произход и защитените географски указания [Finocchiona (ЗГУ)]

text:
               23.4.2015

               BG

               Официален вестник на Европейския съюз

               L 104/6

         РЕГЛАМЕНТ ЗА ИЗПЪЛНЕНИЕ (ЕС) 2015/629 НА КОМИСИЯТА
   от 22 април 2015 година
   за вписване на наименование в регистъра на защитените наименования за произход и защитените географски указания [Finocchiona (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на названието „Finocchiona“, подадено от Италия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Finocchiona“ следва да се регистрира,

               (3)

               В полученото от Комисията писмо с дата 27 юни 2013 г. със заявление за вписването на наименованието италианските власти посочват, че предприятията Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso — Mantova), Levoni Spa (Castellucchio — Mantova), Cesare Fiorucci Spa (Pomezia-Roma), Renzini Spa (Umbertide — Perugia), Agricola Italiana Alimentare Spa (San Martino Buon Albergo — Verona), Salumificio Subalpino Spa (Diano d'Alba — Cuneo) и Italia Alimentari Spa, предишна Industria Bussetana Insaccati Suini Spa (Settecani di Castelvetro di Modena), установени на тяхна територия, извън разглежданата географска зона, законно са продавали продукта, ползващ се с продажбеното наименование „Finocchiona“, ползвайки без прекъсване това наименование от най-малко пет години и че този въпрос е бил повдигнат в рамките на националната процедура по възражение. Следователно въпросните предприятия са отговаряли на условията по член 15, параграф 1 от Регламент (ЕО) № 1151/2012 за получаване на право на преходен период за използване на законно основание на търговското наименование след неговата регистрация.

               (4)

               Тъй като тези предприятия отговарят на условията по член 15, параграф 1 от Регламент (ЕС) № 1151/2012, би трябвало да им се предостави петгодишен преходен период за ползване на наименованието „Finocchiona“.

               (5)

               Мерките, предвидени в настоящия регламент, са в съответствие със становището на Комитета по качеството на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Finocchiona“ (ЗГУ).
   Наименованието по първа алинея се използва за идентифициране на продукт от клас 1.2. „Месни продукти (варени, осолени, пушени и др.)“ от приложение XI към Регламент за изпълнение (ЕС) № 668/2014 на Комисията (3).
   Член 2
   На предприятията Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso — Mantova), Levoni Spa (Castellucchio — Mantova), Cesare Fiorucci Spa (Pomezia-Roma), Renzini Spa (Umbertide — Perugia), Agricola Italiana Alimentare Spa (San Martino Buon Albergo — Verona), Salumificio Subalpino Spa (Diano d'Alba — Cuneo) и Italia Alimentari Spa, предишна Industria Bussetana Insaccati Suini Spa (Settecani di Castelvetro di Modena) се предоставя правото да продължат да използват регистрираното наименование „Finocchiona“ (ЗГУ) за преходен период от пет години, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 април 2015 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 155, 23.5.2014 г., стр. 5.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 1217/2013 на Комисията от 28 ноември 2013 година за установяване на стандартни стойности при внос с цел определяне на входната цена на някои плодове и зеленчуци

text:
               29.11.2013

               BG

               Официален вестник на Европейския съюз

               L 319/5

         РЕГЛАМЕНТ ЗА ИЗПЪЛНЕНИЕ (ЕС) № 1217/2013 НА КОМИСИЯТА
   от 28 ноември 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 ноември 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  51,8

                  MA

                  41,4

                  TR

                  62,5

                  ZZ

                  51,9

                  0707 00 05

                  AL

                  41,5

                  EG

                  200,0

                  TR

                  96,5

                  ZZ

                  112,7

                  0709 91 00

                  EG

                  200,0

                  ZZ

                  200,0

                  0709 93 10

                  MA

                  134,1

                  TR

                  97,4

                  ZZ

                  115,8

                  0805 20 10

                  AU

                  134,7

                  MA

                  68,8

                  PE

                  131,0

                  ZA

                  149,3

                  ZZ

                  121,0

                  0805 20 30, 0805 20 50, 0805 20 70, 0805 20 90

                  IL

                  59,5

                  PE

                  74,3

                  PK

                  59,4

                  SZ

                  43,6

                  TR

                  69,2

                  UY

                  92,4

                  ZA

                  192,9

                  ZZ

                  84,5

                  0805 50 10

                  TR

                  76,0

                  ZZ

                  76,0

                  0808 10 80

                  AU

                  125,0

                  BA

                  45,7

                  MK

                  33,9

                  US

                  145,4

                  ZA

                  131,8

                  ZZ

                  96,4

                  0808 30 90

                  TR

                  114,2

                  ZZ

                  114,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/1562 на Комисията от 18 септември 2015 година за определяне на количествата, които следва да бъдат добавени към определените за подпериода от 1 януари до 31 март 2016 г. количества в рамките на тарифните квоти, открити по силата на Регламент (ЕО) № 539/2007 в сектора на яйцата и за яйчен албумин

text:
               19.9.2015

               BG

               Официален вестник на Европейския съюз

               L 244/49

         РЕГЛАМЕНТ ЗА ИЗПЪЛНЕНИЕ (ЕС) 2015/1562 НА КОМИСИЯТА
   от 18 септември 2015 година
   за определяне на количествата, които следва да бъдат добавени към определените за подпериода от 1 януари до 31 март 2016 г. количества в рамките на тарифните квоти, открити по силата на Регламент (ЕО) № 539/2007 в сектора на яйцата и за яйчен албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 2 и 3 от него,
   като има предвид, че:

               (1)

               С Регламент (ЕО) № 539/2007 на Комисията (2) се откриват годишни тарифни квоти за внос на продукти в сектора на яйцата и за яйчен албумин.

               (2)

               Количествата, за които се отнасят заявленията за лицензии за внос, подадени от 1 до 7 септември 2015 г. за подпериода от 1 октомври до 31 декември 2015 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос по силата на Регламент (ЕО) № 539/2007 и които следва да бъдат добавени към подпериода от 1 януари до 31 март 2016 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 септември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 539/2007 на Комисията от 15 май 2007 г. за откриване и управление на вносни тарифни квоти в сектора на яйцата и за яйчен албумин (ОВ L 128, 16.5.2007 г., стр. 19).

      ПРИЛОЖЕНИЕ

                  Пореден номер

                  Количества, за които не са подадени заявления и които следва да бъдат добавени към наличните количества за подпериода от 1 януари до 31 март 2016 г.
                  (в kg, изразено в еквивалент на яйца с черупки)

                  09.4015

                  67 500 000

                  09.4401

                  1 815 000

                  09.4402

                  6 005 000